Bez komentāriem.
Nē, viņai nav komentāru par Džona došanos kosmosā. Un nebūs.
Cik viltīgi! Bez komentāriem.
Pag, vai jūs tiešām tagad aicināt mani uz randiņu?
Tas ir tik nepiedienīgi!
Atsūti bildi!
Tā. Ar presi esam tikuši galā.
-Viss ir nokārtots. -Paldies.
Man vienalga, cik izmisīgi Džons rīkojas, lai pievērstu sev uzmanību.
Es pacelšos tam pāri,
jo mums ir īsta misija, kas palīdzēs daudziem cilvēkiem.
Rīta burbuļūdens?
Mini vēlreiz!
Mēs tikko iegādājāmies pirmo viesnīcu "Telpai ikvienam".
Tā ir skaista, vēsturiska celtne, kurā var apmesties vairāk nekā 600 cilvēku.
-Priekā! -Priekā!
-Ko tad jūs darāt? -Mēs svinam.
Nē, nesvinam. Mums ir ļoti daudz darba.
Viesnīcas iegāde ir tikai pirmais solis.
Tā ir bijusi pamesta gadiem.
Mums vajag elektrību, santehniku, atļaujas.
Tur ir tik daudz azbesta, ka nogalinātu armiju.
Manā pamatskolā bija azbests, bet man viss ir "lapi".
Vai tu tikko teici "lapi"?
Mums no visa šī jāatbrīvojas un jāķeras pie manas prioritāšu mapes.
Tā - sāksim strādāt!
Vispār tie kēksiņi bija sakarā ar manu dzimšanas dienu.
Tā ir apaļa. Man būs 30. Ārsti domāja, ka nenodzīvošu ilgāk par 13…
Izklausās, ka šis stāsts būs pārāk garš, Einslij. Tev vairs nav laika.
Ārsti teica arī to, bet te nu es esmu.
NEPIETIEK LĪDZEKĻU
AMERIKAS BIRŽA
NOKAVĒTS MAKSĀJUMS PĒDĒJAIS BRĪDINĀJUMS
Tā. Piemēram, tagad…
Tā. Te būs tavs folskābes lapu kāpostu smūtijs…
-Paldies. -…lai atjaunotos.
Šis ir garšīgāks nekā parasti.
-Kas tā par garšu? -Džins.
Pareizi. Es sajūtu to.
-Bet cilvēki… -Man patīk Bezpalīdzīgās.
Vai drīkstu ko pateikt?
Tu esi izspļauta Šēra Horovica.
Ak dievs! Tev taisnība. Turpini!
Nu, padomā! Tu dzīvo Losandželosā.
Tev ir labākā stila izjūta no visiem, ko pazīstu.
Un tu ej šo skaisto, nesavtīgo ceļu -
palīdzi mazturīgajiem un neglītajiem.
Ak dievs! Tu tiešām mani saproti.
Kam vajag īstas attiecības? Tās visas beidzas sūdīgi.
Tāpēc es iztikšu bez vīriešiem.
Romantiskā komēdijā ir skaidrs - beigas būs labas.
Atkal Sofija.
-Viņa man atsūtījusi PDF. Kas tas ir? -Es pateikšu, kas. Vardarbība.
Sofijai tiešām vajag nomierināties.
Viņai jāiemācās pēc darba atpūsties, kā to darām mēs.
-Viņai ir tik nepareiza attieksme. -Tik kaitinoša!
Kas ir PDF?
-Zini, ko PDF nozīmē? -Ko?
"Pēc darba - fakjū". Tev nav vienmēr taisnība, Sofij.
Un paskatieties uz to!
Te mums būs brīnišķīgas telpas. Te ir tik liels potenciāls!
Un tik daudz vēstures!
Vai zināji, ka Betija Forda norāva Laizas Minelli parūku tieši šajā istabā?
Cikos te būs arhitekts?
Aizeks? Viņš ir diezgan neparedzams.
Bet viņš ir pats labākais.
Viņš ir pārveidojis četrus manus īpašumus, divas lidmašīnas,
un viņš renovēja Bārbras Streizandes pazemes lielveikalu.
Mollij! Es ļoti atvainojos, ka nokavēju.
Es braucu šurp un ieraudzīju vecu, skaistu rotondu. Vajadzēja nofotografēt.
Ak tā.
Tā rotonda tur būs arī pēc tam. Tu būtībā nokavēji.
Jā, bet tad būs cita gaisma.
-Saprotiet… -Ak dievs! Tā ir burvīga.
Nekas skaistāks nav redzēts.
Es atvainojos par to, kāda ir Sofija.
Vai mēs nevarētu sākt?
Atvaino! Par tālu. Tā ir Dženiferas Anistones virtuve.
Pag, vai tā lustra ir saldētavā?
Un tā ir pakārta vienā no viņas kāzu kleitām.
Izbeidz!
Nevaru. Tur jau tā problēma. Nevaru beigt, kad…
-kad esmu sācis. -Iesim?
Jā. Mēs jau ejam.
Jā.
Ko viņš dara, un kāpēc tas ir tik ilgi?
Viņš iedvesmojas. Ļauj viņam strādāt, Sofij!
Šīs vitrāžas ir lielisks Art Deco stila paraugs.
Dzīslas droši vien ir no cinka.
Bet visvairāk man patīk šī telpas hierarhija.
Tieši šī sajūta mums jāienes katrā numurā.
Es gribētu, lai katrā numurā
būtu sava vannasistaba un slēdzamas durvis.
Vai to var? Vai tas atbilst telpas hierarhijai?
Domāju - šīs dzīvesvietas var būt gan skaistas, gan funkcionālas.
Cilvēki, kas te dzīvos, ir iztikuši bez pamatvajadzībām pārāk ilgi.
Domāju - prioritāte…
Tātad domā, ka cilvēki, kas te dzīvos, nav pelnījuši neko skaistu?
Ko?
Nē.
Ne jau to es teicu.
Tā, klau! Vari te ierīkot gotiskas notekcaurules vai vienalga ko.
Bet vismaz pievērsies arī vajadzīgajam!
Notekcaurules? Man patīk! Ierakstīšu dienasgrāmatā!
Skaidrs, ka tev ir dienasgrāmata. Gan jau no ādas.
-Nē. Esmu vegāns. -Nu protams.
Esmu pārsteigta, ka tik ilgi to nepateici.
Vai turpināsim apskati?
Nu tā. Vibrācijas?
Jā. Oho!
Zini, tā spriedze, strīdēšanās.
Tā ir romantiskas komēdijas pirmā aina.
Jā, cik aizraujoši! Un paldies dievam,
jo domāju, ka visu dienu būs jārunā par vecu celtni.
-Es jau biju gatavs nošauties. -Jā, nē.
Tur jau viņš ir. A-frame!
Paklau! Tu taču zini, ka tagad piedzīvo absolūti nožēlojamu pusmūža krīzi.
Es to nesauktu par krīzi, bet jā - tā ir.
Satriecoši! Piedāvāšu tev neticamu izdevību.
Esmu iesaistīts jaunas, aizraujošas kriptovalūtas izveidē. To sauc Kraig Qoin.
Pirmo raksta ar K, otro ar Q.
Un es varu tev dabūt, teiksim, piecas monētas par 10 000 $.
Hovard, vai viss kārtībā?
Klau, man tiešām vajag mazliet naudas.
Ir tik apkaunojoši dzīvot pie māsīcas Mollijas.
Agrāk es sapņoju,
ka būšu sava uzņēmuma direktors. Un nu nevaru atļauties pat savu dzīvokli.
Zini, es tagad jūtos izmisis.
Dritvaikociņ, vecīt!
Vai vari nelietot baltādaino slengu? Es jau tā jūtos slikti.
Nē, es sapratu, draugs. Atvaino!
Nu… Varbūt varu tev izpalīdzēt.
Esmu grāmatvedis.
Varbūt varu uzmest aci tavām finansēm.
Šo baltādaino iezīmi es varu atbalstīt.
-Labi, brāl. -Nē.
-Nē? Nav labi. -Nē.
-Nav labi. Nav labi. Sapratu.
Sveika, Mollij! Ko domā par to PDF, ko tev aizsūtīju?
Es atsakos noskaidrot, kas tas ir.
Atnācām parunāt par kaut ko daudz svarīgāku.
-Par vibrācijām. -Par ko jūs runājat?
-Par tevi un Aizeku. -Kas ar viņu ir?
-Viņš ir lielisks, ne? -Gudrs, talantīgs, bez attiecībām.
Bet ne tā bez attiecībām, kad tas jau ir par ilgu un jāsāk domāt:
"Hm, ko?"
Tā. Es saprotu, kas te notiek. Mani tas neinteresē.
Kā tas var tevi neinteresēt?
-Viņš ir tik glīts. -Piekrītu.
-Jā, nu labi. Objektīvi - glīts. -Redzi? Es zināju.
Un arī savā ziņā pretenciozs un mazliet - maita.
Bet tu esi tāda pati! Tu esi maita. Tāpēc tas ir perfekti.
Tā. Es negribu par to runāt. Esmu pārāk aizņemta.
Man būs tikšanās. Jums jāiet prom.
Sofij, redzēju, ka viņš tev patīk. Tu kļuvi uzbudināta.
Pieskāries matiem.
Tieši tā es uzvedos, kad skatos, kā Stenlijs Tuči ēd kanoli.
Tūlīt pat pazūdiet!
-Sveika! -Sofij!
Jā, es tūlīt būšu uz viesnīcas jumta. Kur tu esi?
-Atvedu tos plānus, ko prasīji. -Jā, tieši tāpēc es zvanu.
-Es diemžēl netikšu. -Ko tu gribi teikt?
Tu liki man atcelt visas tikšanās un tūlīt braukt šurp. Ko…
Te izskatās pilnīgi citādi. Kas notiek?
-Kāpēc te ir izveidots bārs? -Bārs?
Es nezinu. Varbūt paņem kādu dzērienu un atvelc elpu.
Ak dievs! Tā ir savešana. Tu mani te atmānīji, ja?
Man jābeidz, Sofij. Uzliec lūpām spīdumu!
-Viesmīlim ir. -Nē.
-Es negribu, lai mani saved. -Sveika! Kas te notiek?
Mollija teica, lai uznāku augšā. Esot arhitektoniska neatliekamība.
Īsti nezinu, kas tas ir. Diez vai kas tāds pastāv.
Es tikko ar Molliju runāju. Viņas nebūs.
Un ar mani viņa izdarīja tāpat.
Nu gan.
Šis ir tas, ko domāju… Šis ir…
-Jā. Tā ir savešana. -Savešana.
Ei, es tikai gribu uzsvērt, ka tā nebija mana ideja.
Skaidrs. Tu tiešām uzsvēri "nebija".
Atvaino! Vienkārši Mollija nemitīgi…
Nostāda tevi neveiklās,
bet ļoti izsmalcinātās situācijās, ko nebiji plānojusi?
-Tātad esi ar viņu kādu laiku strādājis. -Jā.
Dzērienu?
Tev droši vien jāstrādā. Es neatteikšos no bezmaksas Bordo.
Tātad zini, ka tas ir Bordo, uz to vien paskatoties?
To var pateikt pēc buķetes.
Un pēc tā, ka uz pudeles rakstīts "Bordeaux".
-Es ne… -Tur ir… Nē, tas…
Nu… Domāju - varam izdzert vienu glāzi.
Tad tas būs izdarīts un varbūt Mollija izbeigs.
Nu labi.
-Izklausās, ka ir plāns. -Jā.
-Pēc tevis. -Labi.
Tā, izskatās, ka tu iztērē 96 % no sava algas čeka ik nedēļu.
Paskatīsimies, vai kaut ko no tā var samazināt.
Labi. Man vajag mīlestību ar stingrību, tāpēc - esi nesaudzīgs!
Tā. Uzmetot acis, izskatās, ka tu apmaksā 16 videospēļu abonementus.
Pareizi. Pāriesim pie tā, ko man nevajag.
Tā. Tu joprojām maksā par pāru konsultācijām,
lai gan jūs ar Tanju izšķīrāties pirms vairākiem mēnešiem.
Viņai ar Džēridu tagad ir sarežģīts posms.
Tu šogad ej uz trim Bejonses koncertiem.
Manai veselībai.
Nu, ja nespēj samazināt izdevumus,
varbūt jāizvērtē tavi īpašumi.
Man nav īpašumu, Artur.
Man nekas nepieder. Par to jau ir runa.
Nē. Īpašumi var būt dažādi. Mašīnas, mākslas darbi - tādas lietas.
Vai varam aiziet uz manu mantu glabātuvi?
Jā. Tas izklausās cerīgi.
Cerams, ka tur veiksies labāk nekā te, jo pagaidām…
neesmu sajūsmā.
-Kā? -Kas?
Par to nu Mollija ir jāuzteic - viņa padomā par visu.
Šī ir viena no manām mīļākajām dziesmām. Tonija Brekstone. Ak dievs!
No kuras Ņujorkas daļas tu esi?
Kāpēc tu domā, ka esmu no Ņujorkas?
To tev saka čalis ar akcentu. Esi sevi nodevusi.
Es neesmu no Ņujorkas. Esmu no daudz labākas vietas.
-Ja? No kurienes? -No Ņuarkas Ņūdžersijā.
Ņuarka Ņūdžersijā? Labāka nekā Ņujorka? Ņuarka?
Velns, jā. Tā ir Ķieģeļu pilsēta. Mums ir Ņuarkas Mākslas muzejs.
-Mums ir Ratgera Universitāte. -Labi.
Un tur ir dzimusi Vitnija Hjūstone un Džeisons Aleksanders.
Lieta slēgta. Kas, pie velna, ir Ņujorkā?
Tu ļoti labi aizstāvi Ņuarku. Šī varētu būt pirmā reize, kad kas tāds ir noticis.
Ak tā.
-No kurienes esi tu? -No Vemblijas.
Tā ir kā Anglijas Ņuarka.
-Skaidrs. Kas ir Vemblijā? -Kas ir Vemblijā?
Mums ir kulinārās baudas. Klausies:
Burger King. KFC. Mums ir Taco Bell.
Vai varu ar tevi būt atklāta? Man patīk restorānu ķēdes.
Vai varu būt atklāts ar tevi?
Būtībā ikvienu ēku, ko esmu projektējis,
daļēji ir iedvesmojis Vemblijas TGI Fridays
Tas ir lielākais sviests…
Vēl pa glāzei?
Nu, es ņemšu, ja tu ņemsi.
Labi.
-Pietiks. -Labi.
Paldies.
Sofija ņem kafiju.
Šķiet - kāds vakar vēlu aizgājis gulēt.
Ko? Nē. Biju gultā deviņos.
Net tu negulēji, vai ne? Jo Aizeks visu laiku…
Tā, nē. Beidz!
Pirmkārt, Mollij, nekad vairs tā nedari! Es neciešu pārsteigumus.
-Sapratu. Joprojām tevi iepazīstu. -Teikšu: mēs labi pavadījām laiku.
Tev bija taisnība. Aizeks ir labs puisis. Arī jautrs. Bet…
Viņam ir smuks dibens. Kas vēl?
-Bet nekas nenotiks. -Kā - nekas nenotiks?
Tā bija šova Vecmeita cienīga savešana.
Aizeks nejautāja ne manu numuru, ne ko. Domāju - viņu tas neinteresē.
Beidz! Ja tas interesē tevi, tev viņš kaut kur jāuzaicina.
Nē. Man tas nekad nav bijis jādara.
Ko? Tu nevienu neesi aicinājusi uz randiņu?
Noteikti nē. Paskatieties uz mani!
Satriecoši vaigukauli, uzvarošs smaids, kājas, mati.
Jūs saprotat. Tāpēc uz randiņiem vienmēr aicina mani.
Es pilnīgi saprotu.
Paskaties uz visiem, kas te virtuvē stāvam.
Mēs visi esam lieliski.
Vispār ātri pateiksimies par to, cik esam lieliski.
Man patīk mūsu personības, bet īpaši patīk mūsu izskats.
Āmen.
Formāli šī ir seksuāla uzmākšanās.
Bet ir patīkami to dzirdēt.
Pat mums, lieliskajiem, reizēm ir jāizrāda iniciatīva.
Aizsūti viņam īsziņu!
-Tas ir vieglākais, kas var būt. -Nē.
Tā. Es tev iedošu viņa numuru.
Zināt ko? Darbā mums par to vispār nebūtu jārunā.
Atvainojiet!
-Man ļoti patīk tava mute. -Man ļoti patīk tava mute.
Kas tad te?
Par to nesatraucies! Vispār te nemaz nedrīkst nākt.
Tās ir reslinga piemiņlietas,
ko kolekcionēju kopš bērnības.
Tas ir satriecoši!
Nē. Ja gribi pieskarties, iedošu cimdus.
Hovard…
Man ir sajūta, ka par tām varētu dabūt lielu naudu.
Pat nesapņo!
Es tās mīlu vairāk par visu.
Es taču tev neteiktu, lai pārdod meitu.
Un šīs man ir daudz senāk, nekā tev viņa.
Zinu, ka tas ir grūti, bet, ja gribi uzkrāt kapitālu,
ir jāsāk kaut ko upurēt.
Labi.
Tā kā esmu pieaugušais, es to izdarīšu.
Bet tu manām Macho Man Funko Pops nepieskarsies.
Sapratu. Es tavām Macho Man "Fungal Top" nepieskaršos.
Macho Man Funko Pops!
Macho Man "Fungal Top".
Man liekas - mēs sakām vienādi.
SVEIKS, AIZEK, TE SOFIJA.
Labrīt! Nu tad sāksim!
Labi. Pirmais jautājums: vai Aizekam vakar uzrakstīji?
-Es neatceros. -Tu neatceries?
Varbūt aizsūtīju pāris īsziņu. Viņš neatbildēja. Vienalga.
Nekas liels. Mums vajadzētu pabeigt…
Vai teici "pāris īsziņu"?
Jā, pāris īsziņu. Varbūt dažas.
-Iespējams, vairākas. -Ak nē! Nē.
Iedod telefonu! Man jānovērtē kaitējums.
-Uzlikšu uz ekrāna. -Nē. Tu droši vien…
Mīļais dievs, nē!
Tas ir zaļš. Viss ir zaļš! Ko tu izdarīji?
"Tu esi Aizeks, ja?
Man tavu telefonu iedeva Mollija. Mollija Velsa.
No darba. Vai šīs īsziņas aiziet?"
-Ak vai! -Man ir fiziski slikti.
"Vai esi dzirdējis par Macklemore?
Nav slikts. Starp citu, cik tev gadu?"
Mājošas rokas emodži. "Ceturtdiena - jei!"
Tad tavs personiskais emodži ar čolku
četrrāpus pie kalendāra ar uzrakstu: "Vai jau piektdiena?"
Šķiet, mēs domu saprotam.
"Ak dievs! Skatos Frasier. Tas suns ir diezgan smieklīgs."
Tev ir jānozūd.
-Tev ir jāpamet valsts. -Viņam taisnība.
Šajā situācijā mani nostādījāt jūs. Es teicu, ka viņu neinteresēju.
Domāju - tev viņš jāatrod un ar viņu jārunā.
-Nē. Lai paliek! Tas ir beidzies. -Nē!
Tas nav beidzies.
Es to negribu. Jūs esat labi cilvēki.
Jauki cilvēki.
Un jūs tiešām būtu jauks pāris. Un īsta mīlestība pastāv, skaidrs?
Skaidrs.
Īsta mīlestība pastāv!
Es atvainojos.
-Es rakstu Goranam. -Kas ir Gorans?
Viņš ir no manas apsardzes.
Viņš var atrast jebkuru jebkur pasaulē.
Neuztraucies! Viņš bija Slovēnijas militārdienestā.
Es uztraucos gan. Tas ir rupjš privātuma pārkāpums.
-Kāpēc viņa… -Iztiksim bez tā!
Cik laika tas vispār aizņems, jo mums ir…
Viņš ir Marty's. Centrā.
Viņš ir kur? Kaut kādā bārā?
Vai gribi teikt, ka viņš uzdzīvo, kad esmu nosūtījusi viņam 40 ziņu.
Nē! Ar mani tā nevarēs!
Es viņu atradīšu.
Einslij, tu būsi galvenā. Novadi sapulci!
Tu re! Labi.
Sāksim ar iesildīšanos!
Ja tu varētu būt jebkurš virtuves piederums…
Es būtu putošanas slotiņa.
Jā!
Vai varu teikt, ka esmu uz šo pavilcies?
Zini, tie kostīmi, pūlis! Viena vienīga jautrība.
Artur, man patīk šī primitīvā enerģija, bet ar jostu kopijām jābūt uzmanīgam.
Ak dievs! Traks Herisons! Dodiet ceļu! Tas ir Traks.
Jā! Kā sviežas, brāl?
Nē, panāc šurp! Nu vecīt! Es tevi mīlu!
Esmu lielākais fans.
Redzēju visas tavas cīņas, kad biju mazs.
Es pat biju klāt 2004. gadā Sanpedro Fišermenholā,
kad no ēkas nevarēja dabūt ārā to vanagu.
Ar kuru šovakar cīnīsies? Kuru Traks uzveiks?
Mani nav aicinājuši jau pāris gadu.
Ko? Bet… Cilvēkiem tu patīc.
Nu tiešām - tev ir viens no labākajiem ķermeņiem, ko esmu redzējis.
Paldies, vecīt. Bet tu jau zini, kādi ir organizatori.
Saka - es esot novecojis. Viņi mūs, vecos, negrib te redzēt.
Izklausās pēc manas meitas ar draugiem.
Artur!
Lūdzu, neapkauno mani mana varoņa priekšā!
Ei, Trak! Vajag vēl autogrāfus, ja?
Ei, prieks tevi satikt.
-Priecājos, Trak. -Man jāiet atpakaļ.
Kam to veltīt?
Tātad izturēsies, it kā tagad būtu kādā alus reklāmā?
Klau, paklausieties!
Tas ir vienreizīgi, ka tik daudzi esat atnākuši,
jo šodien būtu bijusi Denija 35. dzimšanas diena.
Pirms pieciem gadiem mēs zaudējām vienu no labākajiem cilvēkiem, ko esmu pazinis.
Bet tas nenozīmē, ka nevaram godināt
vienu no superīgākajiem čaļiem, ko esmu saticis.
Viņš…
Viņš bija un ir manā sirdī. Brālis.
UZVEIC VIŅU!
Diezgan forši, ne?
1992. gada Hasbro Brets Hārts perfektā stāvoklī.
Nu labi. Laikam paņemšu.
Ar tādu attieksmi nē. Pazūdi!
Hovard, beidz! Tev jāsāk pārdot.
Labi.
Vecīt, neticami, ka šovakar neredzēšu, kā cīnās Traks.
-Viņš ir Dienvidkalifornijas leģenda. -Viņam joprojām ir daudz fanu.
Tādi kā es maksātu nez cik, lai redzētu viņa cīņu.
Mēs ar draugiem Reddit stundām runājam par tādiem vecajiem čempiņiem kā viņš.
Excalibur, B-Boy, Rikijs Rejess, Human Tornado.
Atstāt malā tādu vīru -
kāda talanta izniekošana!
Tie organizatori ir stulbi. Nesaprot, ka varētu nopelnīt.
Sveiki, kungs! Vai varu ieinteresēt jūs nopirkt to, kas atrauts no manas sirds?
APSVEICAM DZIMŠANAS DIENĀ, DENIJ!
Un es nespēju braukt pa to Pasadīnas ielu,
nedomājot par Deniju.
Un to violeto žaketi.
Jūs zināt, par kuru es runāju.
Man tevis pietrūkst, vecīt.
Nezinu, vai vajadzētu…
Nē, lūdzu! Denijs gribētu, lai visi kaut ko pasaka.
-Pareizi? Pareizi, visi? -Aiziet! Jā.
Labi.
Sveiki!
Nu, ko lai pasaku tādu, kas jau nav pateikts?
Stāsts par to žaketi…
Tas man patika. Pilnīgi piekrītu. Tie tik bija laiki!
Kā saistībā ar viņu man pietrūkst visvairāk…
Visa.
Visa komplekta.
-Tie Pasadīnas laiki… -Jā.
Lieliski stāsti no visiem. Visiem.
Bet Denijs negribētu, lai visu nakti tarkšķam un lejam asaras.
-Viņš gribētu, lai ballējam. -Jā.
Trakosim par godu Denijam!
Labi.
Ei! Es atvainojos, ka iegāzos tava drauga piemiņas dzimšanas dienā.
Tu smejies? Denijam tas būtu paticis.
Lai kas tas bija… Tas viss…
Tas, ko tu izdarīji.
Tas Denijam būtu paticis vislabāk.
Nu, man prieks, ka godināju viņa piemiņu.
Tā, paklau! Tā nav problēma, bet… kāpēc tu esi te?
Es gribēju parunāt par īsziņām, ko vakar tev nosūtīju.
Īsziņām?
Droši vien esi tās nosūtījusi uz darba telefonu.
Vai viss kārtībā?
Nē. Viss ir kārtībā. Nekādu problēmu.
Bet droši vien tu gribi darba telefonu izmest un dabūt jaunu.
Vispār tu to varētu iedot man. Es to izdarīšu tavā vietā.
Jā. Es to nedarīšu.
Labi. Nu, tas ir muļķīgi.
Es nosūtīju dažas īsziņas.
Vairāk nekā dažas. Man likās - mums todien saskanēja,
un jutos pārsteigta, ka negribi vairs runāt.
Es lieliski pavadīju laiku. Man bija… Zini, es gribēju tev uzrakstīt.
Tad nodomāju: viņa droši vien grib tikai darba attiecības.
Un tā… Es to saprotu.
Pag! Tu respektēji manas robežas?
Oho! No kurienes tu biji?
Es jau teicu. No Anglijas Ņuarkas.
Pareizi.
Ei, draugi! Uzdziedāsim par godu Denijam!
-Jums būs karaoke? -Jā. Denijam ļoti patika karaoke.
Tāpēc… Vai gribi palikt?
Gribu nolikt šos vīrus savā pagrabā, lai viņi uz mani skatās.
Jā.
Zināt ko? Domāju, ka ņemšu visus.
Gribat ņemt visus? Visus kopā?
Jā.
-Labi. -Paldies, Trak.
Hovard, stop! Pagaidi! Nepārdod savu kolekciju!
-Tu pats liki to pārdot. -Zinu. Man nebija taisnība.
Nepārdod!
Tas ir viss, kas man bija jādzird.
Nekas netiks pārdots. Pazūdi, nolādētais izvirtuli! Ak kungs!
Hovard, es gribu iedot tev naudu.
Nē. Negribi vis. Labdarību es nepieņemu.
Nē. Tā nav labdarība. Tā ir investīcija. Tavā jaunajā uzņēmumā.
Par ko tu runā?
Tev ir jāizveido reslinga līga
Trakam Herisonam un visiem pārējiem vīriem.
Lai viņi atkal var uzstāties.
Nuja. Tātad gribi, lai izveidoju veselu līgu?
Gribi būt uzņēmējs? Šī ir tava iespēja.
Tu to varēsi izdarīt vislabāk. Tu šo pasauli pārzini labāk nekā jebkurš.
Tu esi tik dedzīgs, un tu vari to izdarīt.
Zini…
-Laikam jau tas ir iespējams. -Jā.
Man tikai jāizīrē VFW zāle un jāpaziņo cilvēkiem forumos.
-Jā. -Un tad es varētu rakstīt sižetus.
Sižetus?
Tā. Mums ir daudz, ko pārrunāt, bet tas būs mazliet riskanti.
Vai esi drošs, ka to varu?
Paklau! Savā skumjajā pusmūža "ceļojumā"
es mācos uzticēties instinktiem.
Un mans instinkts saka, lai lieku uz tevi.
Ļoti mīļi.
Tādā gadījumā es ar prieku aicinu tevi
-un tavu instinktu uz sava klāja. -Jā.
-Bet tas nenozīmē balsstiesības. -Nē. Es saprotu.
Labi. Palīdzi man to visu sapakot!
Mums jādabū šie projām, kamēr nav atnācis vēl kāds seksa perverts.
Dabūsi apskāvienu. Tā.
Tu nevari tā apskaut Traku un neapskaut mani.
Neliec man aizvērt vēl vienas durvis
Es vairs negribu, lai man sāp
Paliec manās rokās
-Ja uzdrīksties -Jā!
Vai man tevi tur jāiztēlojas?
Neej prom no manis!
Nē
Man nav nekā
Ja man nav tevis
Vitnija Hjūstone, Ķieģeļu pilsētas karaliene. Aiziet!
Tu redzi cauri
Cauri manai sirdij
Tu nojauc manus mūrus
Ar savas mīlestības spēku
Es nepazinu
Tādu mīlestību, kādu iepazinu ar tevi
Sofija uzaicināja Aizeku uz randiņu, un viņš teica jā?
Jā! Mēs to izdarījām. Mums tas padodas.
Nu, īpaši tev.
Palīdzēt masām, palīdzēt draugiem. Malacis, Šēra!
-Paldies. Esmu ar to apmierināta. -Tā arī jābūt. Un zini ko?
Lai to nosvinētu, pagatavošu mums džina smūtijus.
-Jei! -Viņš ne?
Nē.
Vai saki, ka es tev patīku?
Džoš!
Tulkojusi Inguna Puķīte